Efter knap tre timer er det lykkedes at få en væltet lastbil i indre København ned fra et træ og tilbage på alle hjul.

Lastbilen med en kran bagpå endte i den noget besynderlige stilling, da den forsøgte at løfte en tung genstand - efter alt at dømme for tung - over på den anden side af et hegn på Axeltorv i København.

Kort før klokken 19 blev kranen hjulpet ned på jorden, oplyser vagtchef Jens Kristiansen fra Københavns Politi.